Grundig Stadion
**1. FC Nürnberg** on Saksamaal Nürnbergis 1900 asutatud spordiühing, mis on tuntud oma jalgpallimeeskonna poolest. Tänapäeval võimaldab klubi tegelda iluuisutamise, jäähoki, käsipalli, poksi, rulluisutamise, suusatamise, tennise ja ujumisega.

Jalgpallimeeskond peab oma kodumänge Grundig Stadionil. 1972. aasta suveolümpiamängudel kasutati seda staadioni jalgpallivõistluste jaoks.

Saksamaa liigad
---------------

Enne Teist maailmasõda oli Nürnberg tugev klubi, kes tuli korduvalt Saksamaa meistriks ja karikavõitjaks. Enne Bundesliga loomist oli ta Saksamaa meistriks tulnud 8 korda, rohkem kui ükski teine Saksamaa klubi.

Alates Bundesliga rajamisest 1963 on 1. FC Nürnberg mänginud Bundesligas 33 hooaega. Nürnberg on Bundesligast välja langenud kaheksa korda, rohkem kui ükski teine meeskond. Sealhulgas langes ta Bundesligast välja kohe järgmisel aastal pärast seda, kui 1968 Saksamaa meistriks tuli, olles läbi aegade ainus valitsev Saksamaa meister, kes Bundesligast välja langenud. Kuid teisalt on ta võitnud neli korda 2. Bundesliga.

Eurosarjad
----------

Nürnberg on osalenud eurosarjas viis korda.

Esimest korda sai Nürnberg selle õiguse pärast seda, kui tuli 1965 Bundesligas 6. kohale. Ta osales Messilinnade karikasarjas, mis on UEFA karikasarja eellane. Sellal kui teised Saksamaa klubid alistasid oma avaringi vastase kahe mängu kokkuvõttes 7:0 ja isegi 17:0, viigistas Nürnberg Evertoniga kodus 1:1 ja kaotas võõrsil 0:1 ning langes välja.

1966 tuli Nürnberg taas Bundesligas 6. kohale ja sai taas õiguse osaleda Messilinnade karikasarjas. Avaringis loositi vastu Valencia CF, kellele Nürnberg kaotas kodus 1:2 ja võõrsil 0:2.

1968 tuli Nürnberg Saksamaa meistriks ja sai seetõttu koha UEFA Meistrite Liigas. Talle loositi vastu Amsterdami Ajax, kellega kodus tehti 1:1 viik, aga võõrsil kaotati 0:4. Ajax jõudis lõpuks finaali.

1988 tuli Nürnberg Saksamaa meistrivõistlustel 5. kohale ja pääses UEFA karikasarja. Avaringis võideti võõrsil AS Romat 2:1, kodus kaotati sama tulemusega. Järgnes lisaaeg, kus Roma lõi värava ja pääses edasi.

2007 tuli Nürnberg Saksamaa meistrivõistlustel 6. kohale ja võitis Saksamaa karika. Seetõttu pääses ta taas UEFA karikasarja. Avaringis tegi ta Bukaresti Rapidiga kaks viiki, aga läks edasi tänu võõrsil löödud väravatele 2:0. See oli esimene juhtum, kus Nürnberg eurosarjas esimesest ringist edasi pääses. Järgnes alagrupifaas, kus Everton võitis kõik mängud, aga Nürnberg ei kaotanud peale Evertoni kellelegi ja pääses teisena edasi. Kolmandana sai jätkata sarja hilisem võitja Peterburi Zenit. Kolmandas ringis, 32 parema seas mängis Nürnberg Lissaboni Benficaga võõrsil 0:1 ja kodus 2:2 ning langes välja.

Praegune koosseis
-----------------

*Seisuga 19. juuli 2023*

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 1 | Saksamaa | VV | Carl Klaus |
| 3 | Saksamaa | KA | Ahmet Gürleyen |
| 4 | Wales | KA | James Lawrence |
| 5 | Saksamaa | PK | Johannes Geis |
| 7 | Saksamaa | RÜ | Felix Lohkemper |
| 8 | Saksamaa | PK | Taylan Duman |
| 9 | Jaapan | RÜ | Daichi Hayashi *(laenul Sint-Truidenist)* |
| 10 | Norra | PK | Mats Møller Dæhli |
| 11 | Jaapan | PK | Kanji Okunuki |
| 13 | Saksamaa | KA | Erik Wekesser |
| 14 | Saksamaa | RÜ | Benjamin Goller |
| 15 | Hispaania | KA | Iván Márquez |
| 16 | Saksamaa | KA | Christopher Schindler *(kapten)* |
| 17 | Saksamaa | PK | Jens Castrop |
| 19 | Saksamaa | KA | Florian Hübner |
| 22 | Saksamaa | KA | Enrico Valentini |

 |  | 

| Nr. |  | Positsioon | Mängija |
| --- | --- | --- | --- |
| 23 | Inglismaa | RÜ | Joseph Hungbo |
| 26 | Saksamaa | VV | Christian Mathenia |
| 27 | Saksamaa | KA | Nathaniel Brown |
| 28 | Saksamaa | KA | Jan Gyamerah |
| 29 | Saksamaa | KA | Tim Handwerker |
| 31 | Saksamaa | VV | Jan Reichert |
| 33 | Saksamaa | RÜ | Christoph Daferner |
| 36 | Saksamaa | RÜ | Lukas Schleimer |
| 38 | Saksamaa | KA | Jannes Horn |
| 39 | Saksamaa | VV | Nicolas Ortegel |
| 40 | Saksamaa | PK | Pascal Fuchs |
| 41 | Maroko | PK | Ali Loune |
| 42 | Türgi | RÜ | Can Uzun |
| 43 | Saksamaa | KA | Jannik Hofmann |
| 44 | Saksamaa | RÜ | Jermain Nischalke |

 |

Saavutused
----------

| Saavutus | Aasta | Teine koht |
| --- | --- | --- |
| **Saksamaa meister** (9) | 1920, 1921, 1924, 1925, 1927, 1936, 1948, 1961, 1968 | 1922, 1934, 1937, 1962 |
| **Saksamaa karikas** (4) | 1935, 1939, 1962, 2007 | 1940, 1982 |

Kõigi aegade koondis
--------------------

Uue staadioni avamise puhul valisid fännid oma klubi kõigi aegade parimad mängijad ühte koosseisu.

| Andreas Köpke
Ferdinand Wenauer – Thomas Brunner – Andreas Wolf – Stefan Reuter
Hans Dorfner – Reinhold Hintermaier – Marek Mintál – Max Morlock
Saša Ćirić – Dieter Eckstein |
| --- |

Viited
------

1. ↑  "1. FC Nürnberg – Profis". 1. FC Nürnberg.

Välislingid
-----------

|  |  |
| --- | --- |
|  | Pildid, videod ja helifailid Commonsis: **1. FC Nürnberg** |

* Koduleht


| * v
* r
Bundesliga klubid |
| --- |
| Klubid 2023–2024 | 
FC Augsburg **·**  VfL Bochum **·**  Werder Bremen **·**  Union Berlin **·**  Borussia Dortmund **·**  SV Darmstadt 98 **·**  Eintracht Frankfurt **·** SC Freiburg **·**  1. FC Heidenheim **·**  1899 Hoffenheim **·**  1. FC Köln **·**  RB Leipzig **·**  Bayer Leverkusen **·**  Mainz 05 **·**  Borussia Mönchengladbach **·**  Müncheni Bayern **·**  VfB Stuttgart **·**  VfL Wolfsburg |
| Endised klubid | 
1860 München **·**  Alemannia Aachen **·**  Arminia Bielefeld **·**  Bayer 05 Uerdingen/KFC Uerdingen 05 **·**  Blau-Weiß 90 Berlin **·**  Borussia Neunkirchen **·**  Dynamo Dresden **·**  Eintracht Braunschweig **·**  Energie Cottbus **·**  Fortuna Düsseldorf **·**  1. FC Kaiserslautern **·**  Fortuna Köln **·**  SpVgg Greuther Fürth **·**  Hamburger SV **·** Hannover 96 **·** Hertha BSC **·**  FC 08 Homburg **·**  FC Ingolstadt 04 **·**  Karlsruher SC **·**  Kickers Offenbach **·** 1. FC Köln **·**  VfB Leipzig **·**  Meidericher SV/MSV Duisburg **·**  1. FC Nürnberg **·** Preußen Münster **·**  Rot-Weiss Essen **·**  Rot-Weiß Oberhausen **·**  SC Paderborn **·**  1. FC Saarbrücken **·**  Schalke 04 **·**  FC St. Pauli **·**  Stuttgarter Kickers **·**  Tasmania Berlin **·**  Tennis Borussia Berlin **·**  SSV Ulm **·**  SpVgg Unterhaching **·**  Waldhof Mannheim **·**  Wattenscheid 09 **·**  Wuppertaler SV |